b"\n_START_ARTICLE_\nEdifici d'habitatges a la pla\xc3\xa7a Cabrinetty, 16\n_START_SECTION_\nDescripci\xc3\xb3\n_START_PARAGRAPH_\nEdifici de planta baixa i tres pisos, els baixos del qual es troben molt alterats. La fa\xc3\xa7ana est\xc3\xa0 arrebossada i presenta estucats amb dibuixos de garlandes florals i motllures de pedra marcant cadascun dels forjats._NEWLINE_El portal d'acc\xc3\xa9s a l'escala est\xc3\xa0 constru\xc3\xaft amb llinda i brancals de pedra amb elements renaixentistes. A les diverses plantes hi ha obertures amb arcs rebaixats i brancals de pedra. Els balcons tenen baranes de ferro forjat.\n_START_SECTION_\nHist\xc3\xb2ria\n_START_PARAGRAPH_\nPodria tractar-se d'una de les antigues cases nobili\xc3\xa0ries d'aquesta Pla\xc3\xa7a Major, com s\xc3\xb3n les de Cadell i Descatllar. No obstant no ha estat possible confirmar-ho per cap publicaci\xc3\xb3, ni tan sols per l'arxiver de Puigcerd\xc3\xa0 moss\xc3\xa8n Galceran."